Sentklēras ezers

Sentklēras ezers (angļu: Lake St. Clair) ir ezers Ziemeļamerikā uz ASV un Kanādas robežas. Ezers atrodas Lielo ezeru virknē starp Hūronu ziemeļos un Ēri ezeru dienvidos. Hūrona ūdeņi uz Sentklēras ezeru notek pa Sentklēras upi, bet Sentklēras ezera ūdeņi uz Ēri ezeru — pa Detroitu. Ezera rietumu krastā Detroitas pilsēta, bet uz salām Sentklēras grīvā Kanādas pusē — Volpola salas indiāņu teritorija. Pirmie no eiropiešiem ezeru 1679. gada 12. augustā atklāja franču ekspedīcija Renē Robēra Kavaljē de la Sāla vadībā un nodēvēja to par godu katoļu Svētajai Klārai no Asīzes. Atsauces Ārējās saites Vikikrātuvē par šo tēmu ir pieejami multivides faili. Skatīt: Sentklēras ezers. Encyclopædia Britannica raksts (angliski) Krievijas Lielās enciklopēdijas raksts (2004-2017) (krieviski)